Diari Oficial de la Generalitat Valenciana


Sumari del DOGV 5697, del 06-02-2008 (2008/1197)

RESOLUCIÓ de 30 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Generalitat i la Universitat Miguel Hernández d'Elx per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5697

Data del DOGV
:   06-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1197


Data del document
:   30-01-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * Universitat Miguel Hernández
    * universitat
    * programa d'ensenyament
    * cooperació administrativa
    * política educativa
    * ensenyament superior

RESOLUCIÓ de 30 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Generalitat i la Universitat Miguel Hernández d'Elx per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre).  
   
 [2008/1197]  
La Generalitat i la Universitat Miguel Hernández d'Elx han subscrit, després de la tramitació prèvia reglamentària, el 26 de desembre de 2007, el conveni per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre).  
D'acord amb el que establix l'apartat segon, punt 2, de la indicada Orde ECI/3008/2007, de 12 de setembre, del Ministeri d'Educació i Ciència, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0016/2008, i que figura com a annex d'esta resolució.  
València, 30 de gener de 2008.- El director general de Relacions amb les Corts i Secretariat del Consell: Ángel Mompó Romero.  
Conveni entre la conselleria d'Educació i la Universitat Miguel Hernández d'Elx per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre)  
València, 26 de desembre de 2007  
Reunits  
D'una part, el conseller d'Educació de la Generalitat, Alejandro Font de Mora Turón, en nom i representació d'esta, facultat per a l'acte per acord del Consell del dia 21 de desembre de 2007.  
I d'una altra, el rector de la Universitat Miguel Hernández d'Elx, Jesús Rodríguez Marín, facultat per a este acte en virtut del que establix l'article 33 del Decret 208/2004, de 8 de octubre, del Consell de la Generalitat.  
Intervenen, cada un d'ells, fent ús de les atribucions que tenen conferides, i es reconeixen mútuament capacitat legal suficient per a subjectar-se als termes d'este conveni.   
Manifesten  
La Llei Orgànica 4/2007, de 12 d'abril, per la qual es va modificar la Llei 6/2001, de 21 de desembre, d'Universitats, a través del títol XIII, proporciona a les universitats espanyoles el marc jurídic per al desenrotllament i la implantació del nou model d'ensenyament superior en adaptació a l'Espai Europeu d'Educació Superior.  
L'Orde ECI/3008/2007, de 12 de setembre, del Ministeri d'Educació i Ciència (BOE 16 d'octubre), establix les bases reguladores de les subvencions per a la preparació de les propostes de nous plans d'estudis en el marc de la nova ordenació dels ensenyaments universitaris oficials i assigna a la Comunitat Valenciana, per a l'exercici pressupostari 2007, un import de 700.467,00 euros.  
L'apartat segon establix que la comunitat autònoma distribuïsca els fons per mitjà de conveni subscrit amb este fi amb les universitats de la seua competència.  
Per això, les parts firmants formalitzen el present conveni, amb les següents  
Clàusules  
Primera  
El present conveni té com a finalitat la preparació, per la Universitat Miguel Hernández d'Elx, de les propostes de nous plans d'estudis en el marc de la nova ordenació dels ensenyaments universitaris oficials, per mitjà de la realització d'activitats destinades a este fi, les quals figuren en l'annex al present conveni.  
Segona  
La Universitat Miguel Hernández d'Elx es compromet a realitzar les següents línies d'actuació, d'acord amb el punt quint de l'Orde ECI/3008/2007:  
- Línia 1. Localització i anàlisi de referents externs a la Universitat que avalen l'adequació de la proposta a criteris nacionals o internacionals per a títols de característiques acadèmiques semblants.  
- Línia 3. Disseny de sistemes d'avaluació de les competències dels estudiants.  
- Línia 10. Disseny del sistema de garantia de la qualitat aplicable a la titulació.  
Tercera  
La Universitat es compromet a la consecució de les actuacions detallades en l'annex, amb una aportació econòmica per part de la conselleria d'Educació, per a l'exercici 2007, de 90.417,00 euros, a càrrec de l'aplicació pressupostària 37.86.68.275.39.8.   
Quarta  
La justificació del compliment de les activitats a realitzar per la Universitat es durà a terme aportant, abans del 26 de desembre de 2007, a la Direcció General d'Universitat i Estudis Superiors la informació i la documentació degudament certificada, si és el cas, que figura a continuació:  
- Informe, per part de l'òrgan de la Universitat, que certifique la iniciació i posada en marxa de la línia d'actuació.  
- Certificat del gasto contret per a cada una de les activitats, que detalle el gasto total corresponent a l'actuació i la part finançada a càrrec del present conveni.  
El finançament resultant no podrà superar, en cap cas, l'import del gasto realitzat que es justifique per a cada actuació (s'entén per gasto realitzat les obligacions contretes, encara que no hagen sigut efectivament pagades amb anterioritat a la finalització del termini de presentació de la justificació).  
L'aportació econòmica assignada a la Universitat es veurà reduïda proporcionalment en funció de la posada en marxa de les línies d'actuació indicades en la clàusula segona.  
Quinta  
D'acord amb el que establix l'article sèptim de l'Orde ECI/3008/2007, de 12 de setembre, una vegada finalitzades les línies d'actuació que es detallen en l'annex, la Universitat presentarà durant el primer semestre de 2008, a la Direcció General d'Universitat i Estudis Superiors, una memòria d'execució de cada activitat, on es reflectiran els resultats generats en cada una.   
Amb anterioritat al 31 de desembre de 2008, la Direcció General d'Universitat i Estudis Superiors remetrà al Ministeri d'Educació i Ciència la memòria d'execució elaborada per la Universitat junt amb l'avaluació de les activitats realitzades.   
Sexta  
La Universitat Miguel Hernández d'Elx declara que coneix i assumix les obligacions que l'article 47 del Text Refós de la Llei de la Hisenda Pública de la Generalitat imposa als beneficiaris de la subvenció.  
Sèptima  
Atés el caràcter d'esta ajuda i que va dirigida a una institució pública com és la Universitat Miguel Hernández d'Elx, la qual realitza el servici públic de l'educació superior per mitjà de la investigació, la docència i l'estudi, estes subvencions, per la mateixa naturalesa del beneficiari a què va destinat, poden excloure's del principi d'incompatibilitat amb el mercat comú, formulat en l'article 87, i no és per tant obligatòria la seua notificació a la Comissió Europea.  
Octava  
El present conveni mantindrà la vigència des de l'1 de gener fins al 31 de desembre de 2007.  
No obstant això i només als efectes del termini establit en l'article sèptim de l'Orde ECI/3008/2007, de 12 de setembre, per la qual s'establixen les bases reguladores de les subvencions per a preparació de les propostes de nous plans d'estudis en el marc de la nova ordenació dels ensenyaments universitaris oficials, la vigència d'este conveni es mantindrà fins al 31 de desembre de 2008.  
I perquè així conste, es firma el present conveni al lloc i en la data que figuren en l'encapçalament  
El conseller d'Educació: Alejandro Font de Mora Turón.  
El rector de la Universitat Miguel Hernández d'Elx: Jesús Rodríguez Marín.  
ANNEX  
Pla d'Accions per a la Convergència a  
l'Espai Europeu d'Educació Superior  
2007  
Universitat Miguel Hernández d'Elx  
La construcció de l'Espai Europeu d'Educació Superior constituïx, molt probablement, un dels reptes més importants per a les universitats espanyoles que, de segur, requerix respostes innovadores i d'experiències que guien este procés per a assegurar l'efectivitat de les decisions i els plans que es posen en marxa.  
El procés de Convergència Europea, en l'àmbit de l'Educació Superior involucra els 25 països que conformen en l'actualitat la Unió Europea. Este procés basa en la confiança mútua entre els estats membres i la mobilitat d'estudiants i professors gran part del seu èxit.  
Buscar un marc per a desenrotllar eixa confiança mútua és l'objectiu de les accions que des de la UMH es posen en marxa en 2007 per al nou curs.   
Entre estes accions es preveuen les següents:  
Acció 1: Implantació de sistemes de garantia de qualitat dels graus i màster  
Acció que és continuïtat de les que es realitzen i que deriven de l'inicial Programa Excelsa.  
Esta acció es relaciona amb la línia d'actuació 10 «Disseny de sistemes de garantia de qualitat dels nous títols» de l'Orde ECI/8008/2007.  
Responsable de l'execució:  
Delegat del rector per a accions transversals en matèria de qualitat.  
Descripció:  
L'Espai Universitari Comú Europeu, la reforma dels plans d'estudi, la difusió de resultats i la lliure circulació de persones, previstos en els acords internacionals en el marc de la Unió Europea i els tractats amb països del Carib i iberoamericans fan dels processos d'avaluació, acreditació i certificació de qualitat processos estratègics. Per a assegurar que els nous títols puguen afrontar amb èxit este procés i generar el clima de confiança necessari es proposa esta acció, que inclou:  
- Desenrotllament d'un espai virtual per a l'avaluació de qualitat dels nous títols comptant amb una aplicació informàtica i un equip d'auditors externs que realitzen les dites avaluacions.  
- Tallers de formació dirigits a vicedegans de Qualitat dels centres i directors de màster per a aprofitar els avantatges de la nova aplicació.  
- Conformar equips d'avaluadors externs que realitzen l'avaluació dels nous títols de forma compatible amb les noves normes i recomanacions.  
Objectius:  
Desenrotllar un marc i aplicar una metodologia que possibilite la verificació i l'acreditació dels nous títols oficials de grau i de màster d'acord amb les directrius ENQA i ANECA.  
Acció 2: Foment de la capacitat docent de competències i habilitats professionals  
Esta acció és continuïtat de les ja iniciades i que han donat origen a programes específics de formació del professorat.  
Esta acció es relaciona amb la línia d'actuació 3 «Disseny de sistemes d'avaluació de les competències dels estudiants» de l'Orde ECI/8008/2007.  
Responsable de l'execució:  
Vicerectorat de Personal.  
Descripció:  
Es potencien determinades línies d'actuació dins del pla de formació del professorat, que inclouen, entre altres:  
- Programa de formació a la carta.  
- Formació de mentors.  
- Tallers sobre com identificar i definir competències.  
- Tallers sobre sistemes d'avaluació i seguiment de l'alumnat.  
- Accions de benchmarking amb universitats europees.  
Objectius:  
Donar suport i intensificar la implicació del professorat en el procés d'elaboració dels nous títols.  
Acció 3: Benchmarking en gestió universitària  
Acció complementària de la duta a terme en 2006, denominada Mobilitat del PAS.  
Esta acció es relaciona amb la línia d'actuació 1 «Localització i anàlisi de referents externs« de l'Orde ECI/8008/2007.  
Responsable de l'execució:  
Gerència.  
Descripció:  
Portar a la pràctica programes d'intercanvi dirigits al PAS que potencien les relacions, els contactes i les anàlisis comunes de problemes pràctics en la gestió universitària, amb especial orientació a l'Espai Europeu d'Educació Superior.  
Per mitjà d'una convocatòria s'habilitarà la possibilitat que el PAS puga conduir processos de benchmarking amb col·legues d'altres institucions europees de cara a l'intercanvi i la comparació de sistemes i procediments.  
Objectius:  
Potenciar l'intercanvi d'experiències en gestió universitària i aprendre dels millors.  
Acció 4: Universitaris líders  
Continuació de les accions que despleguem des de fa 4 anys.  
Esta acció es relaciona amb la línia d'actuació 5 «Sistemes de suport i orientació dels estudiants una vegada matriculats» de l'Orde ECI/8008/2007.  
Responsable de l'execució:  
Delegat del rector per a accions transversals en la matèria de Qualitat.  
Descripció:  
Portar a la pràctica programes formatius especials dirigits a incrementar l'empleabilitat dels universitaris i a assegurar que adquirisquen competències i habilitats directives.  
Per mitjà de tallers, seminaris i sistemes d'outdoor training es buscarà capacitar universitaris en competències i habilitats professionals.  
Objectius  
Potenciar les habilitats i les competències de direcció d'equips de treball dels universitaris i incrementar la seua empleabilitat.  
Pressupost de les accions  
En la taula s'adjunta la relació de costos prevista per a actuacions.  
